**The Race 2021 prinesie do Krásnej Hôrky akciu,**

**adrenalín a nabitý program**



*Dychberúce výkony, perfektná atmosféra, športové hviezdy, ale aj program, ktorý určite nemôžeš zmeškať! Práve tieto lákadlá prinesie 4. septembra pod hradby hradu Krásna Hôrka jedinečná športová akcia The Race 2021.*

**

**NOVÉ SÚŤAŽNÉ KATEGÓRIE PRE SKÚSENÝCH AJ ZAČIATOČNÍKOV**

Hlavnou časťou The Race je terénny prekážkový beh s traťou 6+ km a s viac ako 20 prekážkami, pričom organizátori pripravili pre účastníkov hneď niekoľko noviniek. *„Súťažné kategórie Classic a Elite boli rozšírené o kategórie Talent, Army, Free style a Trail. Vďaka nim sa môžu zapojiť nielen ostrieľaní, ale aj menej skúsení bežci,“* predstavil koncept súťaže organizátor Tibor Kardos.

**

**ZNÁME TVÁRE A SPRIEVODNÝ PROGRAM**

Na The Race 2021 nuda rozhodne nebude! Príď a pozri si, ako si zmerajú sily Attila Végh a Gábor Boráros s profesionálnymi vojakmi. Gábor pritom priamo na The Race predstaví svoj nový merch, od Attilu skúsime zistiť priamo na mieste termín odvety s Karlosom Vémolom. Ukrátení neostanú ani fanúšikovia Ľudovíta Kleina, ktorý sa postará o zaujímavé výzvy.

Špeciálnym prekvapením bude moderátor – moderovať The Race nebude nikto iný ako Samuel Pirát Krištofič, ktorý si túto úlohu na akcii vyskúša prvýkrát.



A to zďaleka nie je všetko. O akciu sa v programe postarajú Ozbrojené sily a Kynologický zbor, svoje umenie tiež predvedú legendy slovenského grafitti Grint & Daor & Dano. Súčasťou The Race bude aj módna prehliadka fitness oblečenia Inssie a skvelú šou prinesie Robo Šimko, ktorého môžeme poznať aj ako nového speváka skupiny Desmod. Máme sa teda na čo tešiť!



**JEDINEČNÁ AKCIA V MALEBNOM PROSTREDÍ**

4. september si rozhodne zapamätaj – The Race bude patriť adrenalínu, testovaniu vlastných možností a v neposlednom rade skvelej zábave. Príď aj ty podporiť akciu, ktorá v širokom okolí nemá obdobu. Vidíme sa pod hradom Krásna Hôrka!

Informácie o podujatí a registrácia pre bežcov sú dostupné na [www.theraceobstacle.sk](http://www.theraceobstacle.sk).

Partneri projektu:

